da en da nl ca da da da es da da da da da da da da da da da da da da da sv da da da da da en da da da da da da da de da da da da da da da da da da da da da nl da en da da es nl da
Hvem præmieres i år for god arkitektur og bevaring? | Næstved Kommune
19.9.2022 15:34:45 CEST | Næstved Kommune
12 bygninger spredt over hele kommunen er i år nomineret til Næstved Kommunes ”Præmiering af God Arkitektur – Næstved Kommune og by”, og mandag den 3. oktober præmieres fire af bygningerne til Arkitekturens Dag på Rønnebæksholm.
Collage af de præmierede bygninger fra 2020 - smedens hengemte perle i kanten af Næstelsø, de nænsomt placerede rækkehuse i Næstved Bymidte og de autentiske fiskerskure ved bredden af Suså i Appenæs.
Til festligholdelsen vil alle nominerede bygninger blive præsenteret, og der vil også være et indlæg om bevaring i et købstadsperspektiv fra professor Lars Juel Thiis, partner i arkitektvirksomheden Cubo.
Bedømmelsesudvalget med blandt andet borgmester Carsten Rasmussen og udvalgsformand Marianne Olsen i spidsen samt deltagelse af eksterne eksperter har i år udvalgt fire vindere inden for fire kategorier. I alt er der nomineret seks nyere bygninger og seks ældre istandsatte bygninger.
Og uden at sige for meget, så er man kommet godt omkring inden for de fire kategorier.
I forhold til de nyere bygninger inden for henholdsvis kategorien ”Arkitektur i Næstved by” og ”Arkitektur i Næstved Kommune”, så drejer det sig om alt fra en funkisinspireret villa, en moderne bolig og et bæredygtigt baggårdsprojekt til to bygninger med fællesaktiviteter beliggende med udsigt over Præstø Fjord og en moderne landejendom i den nordlige del af kommunen.
Når det kommer til istandsatte bygninger, så drejer det sig om tre centralt beliggende og offentligt tilgængelige større bygninger i kategorien ”Bevaring i Næstved by”. Og når vi med ”Bevaring i Næstved Kommune” bevæger os ud i resten af kommunen, så er de istandsatte bygninger denne gang Karrebæksmindes ældste bygning, et hus på Enø, som over tid er formet af de forskellige ejeres behov, og en patriciervilla i Herlufmagle.
Deltag i festligholdelsen på Arkitekturens Dag, hvis du vil vide mere om de nominerede, og hvem der præmieres!
”Præmiering af God Arkitektur – Næstved Kommune og By” fejres i forbindelse med Arkitekturens Internationale Dag, der holdes den første mandag i oktober hvert år.
Præmieringen finder altså i år sted mandag den 3. oktober 2022 ved en reception i Herskabsstalden på Rønnebæksholm kl. 16.00-18.00.
Til arrangementet vil de 12 nominerede bygninger blive præsenteret, vinderne vil blive afsløret, og så krydres det hele med et indlæg fra professor Lars Juel Thiis, som vil dele ud af sin viden om Bevaring i et købstadsperspektiv.
Lars Juel Thiis er arkitekt og partner i arkitektvirksomheden Cubo, som blandt andet har været en del af transformeringsprojekterne for Horsens Statsfængsel, som lige har modtaget Renoverprisen, og Nordkraft i Aalborg, renoveringen af fx Augustenborg Slot og Aarhus Universitet, som lige er blevet indstillet til fredning, men også en lang række spændende projekter med nyt byggeri af høj arkitektonisk kvalitet.
Af hensyn til arrangementets planlægning bedes man tilmelde sig med opgivelse af antal deltagere. Dette kan ske på e-mail byplan@naestved.dk senest torsdag den 29. september.
Læs mere om Næstved Kommunes Præmiering af God Arkitektur - Næstved Kommune og by her
Thore Rytter KlitgaardArkitekt og chefkonsulent i Center for Teknik og Miljø
Collage af de præmierede bygninger fra 2020 - smedens hengemte perle i kanten af Næstelsø, de nænsomt placerede rækkehuse i Næstved Bymidte og de autentiske fiskerskure ved bredden af Suså i Appenæs.
Information om Næstved Kommune
Følg pressemeddelelser fra Næstved Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Kommune
Årets prisværdige arkitektur i Næstved Kommune er præmieret3.10.2022 20:57:10 CEST | Pressemeddelelse
Fire bygninger i Næstved Kommune blev mandag den 3. oktober præmieret med Arkitekturprisen 2022 og Bevaringsprisen 2022. Priserne går i år til en villa med udsigt over byens tage, en moderne landejendom hævet over Susådalen, Kvægtorvsbygningen i Næstved og et bindingsværkshus på Enø Kystvej.
Temperaturen sænkes til 19 grader i administrationsbygninger3.10.2022 14:27:55 CEST | Pressemeddelelse
Varmesystemer og radiatorer bliver indstillet til 19 grader i administrationsbygninger i Næstved Kommune. Det er et af de tiltag, Økonomiudvalget har besluttet på et møde mandag.
Ny struktur for folkeskolerne i Næstved Kommune1.10.2022 07:50:00 CEST | Pressemeddelelse
Et flertal i Byrådet i Næstved Kommune har, på et ekstraordinært byrådsmøde d. 30. september 2022, besluttet en ændring af skolernes organisation. Ændringen gælder fra skoleåret 2023/2024.
Snesere Sø skifter farve og indbyggere30.9.2022 10:26:12 CEST | Pressemeddelelse
Tirsdag den 4. oktober tager Næstved Kommune fat på at restaurere Snesere Sø, der ligger i nærheden af Tappernøje. Pressen er velkommen mellem 12 og 14.
Plejecentret Symfonien og Næstved Ungdomsskole går hånd i hånd i nyt samarbejde29.9.2022 10:40:26 CEST | Pressemeddelelse
Unge og ældre i Næstved Kommune skal komme hinanden mere ved. Derfor har plejecentret Symfonien og Næstved Ungdomsskole netop indgået et nyt tværgående samarbejde.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022